Uticaj "Čajanke" na izbore u SAD
U mnogim političkim trkama uticaj pokreta „Čajanka“ menja način na koji kandidati vode svoje kampanje uoči izbora 2. novembra
Sa roštilja se širi miris pljeskavica i pasulja krajem dana u zapadnom Kentakiju, dok se birači različitih opredeljenja okupljaju na tradicionalnom predizbornom skupu, takozvanom crveno-belo-plavom pikniku. Džodi Vasmer je predsednica trgovinske komore u Ovensborou, koja je sponzor piknika. Jedan od tih republikanaca je kandidat za američki Senat Rend Pol. Pol je iskoristio gnev birača zbog povećanja troškova zdravstvene zaštite i spasavanja automobilske i bankarske industrije. On uživa podršku 'Čajanke' iz Kentakija, čiji pripadnici žele manje poreze i manju vladu, za šta se i Pol zalaže. „ Polova pobeda na primarnim izborima u maju, pospešena podrškom bivše guvernerke Aljaske Sare Pejlin, ojačala je moć pokreta 'Čajanka'. Širom zemlje, kandidati koje podržava 'Čajanka', poput Kristin O'Donel iz Delavera, Džoa Milera na Aljasci i Šeron Engl u Nevadi, pobedili su druge, tradicionalne republikanske kandidate. Medjutim, njihove pobede sada pokreću pitanje - da li će uspeti da privuku veće grupe birača na opštim izborima. Daglas Šon i Skot Rasmusen su autori knjige „Ljut kao djavo: Kako pokret 'Čajanka' suštinski menja dvopartijski sistem“. Oni smatraju da će se uticaj 'Čajanke' osetiti na novembarskim izborima. Prema anketi mreže CNN i časopisa „Tajm“ u senatskoj trci u Kentakiju Rend Pol je u tesnoj trci sa demokratskim kandidatom Džekom Konvejom. I mada se Konvej nije pojavio na pomenutom pikniku, njegovi sledbenici pokušali su da predstave Pola kao ekstremnog kandidata, koji nije u stanju da najefikasnije zastupa izborno telo Kentakija. Medjutim, Džodi Vasmer misli da bi Polova podrška biznisima i njegovo protivljenje zakonima o zaštiti čovekove sredine mogli da mu pruže prednost u Novembru. „ Džek Konvej i Rend Pol su se složili da održe tri debate u oktobru, koje će im pružiti šansu da privuku birače u nedeljama uoči izbora 2. novembra.